cyanic-selkie/wikianc huggingface dataset:
रूपिम
रूपिम (Morpheme) भाषा उच्चार की लघुत्तम अर्थवान इकाई है। रूपिम स्वनिमों का ऐसा न्यूनतम अनुक्रम है जो व्याकरणिक दृष्टि से सार्थक होता है। स्वनिम के बाद रूपिम भाषा का महत्वपूर्ण तत्व व अंग है। रूपिम को 'रूपग्राम' और 'पदग्राम' भी कहते हैं। जिस प्रकार स्वन-प्रक्रिया की आधारभूत इकाई स्वनिम है, उसी प्रकार रूप-प्रक्रिया की आधारभूत इकाई रूपिम है। रूपिम वाक्य-रचना और अर्थ-अभिव्यक्ति की सहायक इकाई है। स्वनिम भाषा की अर्थहीन इकाई है, किन्तु इसमें अर्थभेदक क्षमता होती है। रूपिम लघुतम अर्थवान इकाई है, किन्तु रूपिम को अर्थिम का पर्याय नहीं मान सकते हैं; यथा-परमेश्वर एक अर्थिम है, जबकि इसमें ‘परम’ और ‘ईश्वर’ दो रूपिम हैं।
डॉ॰ उदयनारायण तिवारी ने रूपिम की परिभाषा इस प्रकार दी है,
डॉ॰ सरयूप्रसाद अग्रवाल के अनुसार,
डॉ॰ भोलानाथ तिवारी के मतानुसार,
डॉ॰ जगदेव सिंह ने लिखा है,
ब्लाक का रूपिम के विषय में विचार है-
ग्लीसन का विचार है-
स्वरूप- रूपिम के स्वरूप को उसकी अर्थ-भेदक संरचना के आधार पर निर्धारित कर सकते हैं। प्रत्येक भाषा में रूपिम व्यवस्था उसकी अर्थ-प्रवति के आधार पर होती है। इसलिए भिन्न-भिन्न भाषाओं के रूपिमों में भिन्नता होना स्वभाविक है।
अनुकरण
यहाँ 'अनुकरण' शब्द यूनानी (ग्रीक) भाषा के ‘मिमेसिस’ (Mimesis) के पर्याय रूप में प्रयुक्त हुआ है। ‘मिमेसिस’ का अंग्रेजी अनुवाद है - ‘इमिटेशन’ (imitation) किन्तु ‘इमिटेशन’ से ‘मिमेसिस’ का पूरा अर्थ व्यक्त नहीं होता, क्योंकि यूनानी भाषा के बहुत सारे शब्दों की अर्थवत्ता या अर्थछटा अंग्रेजी में यथावत् व्यक्त नहीं हो पाती।
१९९६ चरखी दादरी वायु-मध्य भिडंत
१२ नवम्बर १९९६ को सऊदी अरब एयरलाइंस का विमान हरियाणा के चरखी दादरी में वायु में कज़ाखिस्तान एयरलाइंस की उड़ान 1907 से टकरा गया। सभी सवार ३४९ यात्रियों की मृत्यु हो गयी।
२२ मार्च
२२ मार्च ग्रेगोरी पंचांग के अनुसार वर्ष का ८१वॉ (छलाँग वर्ष मे ८२ वॉ) दिन है। साल मे अभी और २८४ दिन बाकी है।
जेम्स रसेल लोवेल
जेम्स रसेल लोवेल एक अमेरिकी रोमांटिक कवि, आलोचक, संपादक, और राजनयिक थे। उनका जन्म २२ फरवरी १८१९ को हुआ था। वह एक महत्वपूर्ण न्यू इंग्लैंड परिवार में पैदा हुआ थे। लोवेल के दादा एक वकील थे, जो कॉन्टिनेंटल कांग्रेस का अग्रणी सदस्य था। उन्के चाचा, फ्रांसिस कैबोट लोवेल, उस्स समय के अग्रणी उद्योगपतियों में से एक थे, जिन्होंने मेरिमेक नदी के तट पर फैक्ट्री शहर में पारिवारिक नाम दिया था। उनके चचेरे भाई बोस्टन के लोवेल संस्थान के संस्थापक थे। इन लोवेल्स के वंशज, कवियों एमी और रॉबर्ट ने बीसवीं सदी में पाठकों के सामने पारिवारिक नाम रख दिया था। ऐसे परिवार में पैदा होने का मतलब था कि लोवेल को जन्म से सफलता के लिए प्रयास करना था। चार साल की उम्र से पहले वह पढ़ना सीख गए थे, दस साल से पहले फ्रांसीसी का अनुवाद किया, विलियम वेल्स द्वारा संचालित छोटे शास्त्रीय स्कूल में लैटिन और ग्रीक का अध्ययन किया, और पंद्रह वर्ष के समय तक वह हार्वर्ड (१८३४) में प्रवेश प्राप्त कर लिया था। उन्होंने १८४० में हार्वर्ड के लॉ स्कूल में दाखिला लिया और दो साल बाद बार में भर्ती कराया गया। कानून का अध्ययन करते समय, उन्होंने विभिन्न पत्रिकाओं में कविताओं और गद्य लेखों का योगदान दिया।
साहित्यिक प्रगति
लोवेल की सबसे पुरानी कविताओं को १८४०में "दक्षिणी साहित्यिक मैसेंजर" में पारिश्रमिक के बिना प्रकाशित किया गया था। वह आत्म-समर्थन के प्रति नए प्रयासों से प्रेरित थे और साहित्यिक जर्नल "द पायनियर" की स्थापना में अपने दोस्त रॉबर्ट कार्टर से जुड़ गए थे। पत्रिका ने जनवरी १८४३ में शुरू होने के तीन मासिक संख्याओं के बाद प्रकाशन बंद कर दिया, जिससे लोवेल $ १८००कर्ज में छोड़ दिया गया। पो ने जर्नल के निधन को शोक किया, इसे "शुद्ध स्वाद का कारण - कारण के लिए सबसे गंभीर झटका" कहा। पायनियर की विफलता के बावजूद, लोवेल ने साहित्यिक दुनिया में अपनी रूचि जारी रखी। १८४८ में, लोवेल ने "द बिगलो पेपर्स" प्रकाशित किया, जिसे बाद में ग्रॉलियर क्लब द्वारा वर्ष की सबसे प्रभावशाली पुस्तक के रूप में नामित किया गया। एक सप्ताह के भीतर पहली १५०० प्रतियां बिक गयी।
मृत्यु
अपने जीवन के आखिरी कुछ महीनों में, लोवेल ने अपने बाएं पैर में गठिया, कटिस्नायुशूल और पुरानी मतली के साथ संघर्ष किया। १८९१ में डॉक्टरों का मानना ​​था कि लोवेल को उनके गुर्दे, यकृत और फेफड़ों में कैंसर था। उनके आखरी कुछ महीनों में, उन्हे दर्द के लिए अफीम प्रशासित किया गया था और शायद ही कभी पूरी तरह से जागरूक थे। १२अगस्त, १८९१ में एल्मवुड में उनकी मृत्यु हो गई। उनकी मृत्यु के बाद, नॉर्टन ने उन्के निष्पादक का कार्य किया और लोवेल के कार्यों और उनके पत्रों के कई संग्रह प्रकाशित किए।
संदर्भ
https://web.archive.org/web/20190210073253/https://en.wikipedia.org/wiki/James_Russell_Lowell
https://web.archive.org/web/20190327012308/https://www.britannica.com/biography/James-Russell-Lowell
https://web.archive.org/web/20181020102717/https://www.poetryfoundation.org/poets/james-russell-lowell
परसवाड़ा विधानसभा निर्वाचन क्षेत्र
परसवाड़ा विधानसभा क्षेत्र मध्य भारत में मध्य प्रदेश राज्य के 230 विधानसभा निर्वाचन क्षेत्रों में से एक है। यह बालाघाट (लोकसभा निर्वाचन क्षेत्र) का एक खंड है।
यह बालाघाट जिले के अन्तर्गत आता है।
संपूर्णानन्द
डॉ॰ संपूर्णानन्द (1 जनवरी 1890 - 10 जनवरी 1969) कुशल तथा निर्भीक राजनेता एवं सर्वतोमुखी प्रतिभावाले साहित्यकार एवं अध्यापक थे। वे उत्तर प्रदेश के मुख्यमंत्री रहे। वे सदा हिन्दी के पक्षधर रहे। उन्हें हिन्दी की श्रीवृद्धि के लिए 'समाजवाद' पुस्तक पर 'मंगला प्रसाद पुरस्कार' भी मिला। 1940 में वे 'अखिल भारतीय हिन्दी साहित्य सम्मेलन' के सभापति निर्वाचित हुए। लम्बे समय तक वे 'नागरी प्रचारिणी सभा' के भी अध्यक्ष और फिर संरक्षक रहे।
जीवनी
श्री सम्पूर्णानंद भारतीय संस्कृति एवं भारतीयता के अनन्य समर्थक थे। योग और दर्शन उनके प्रिय विषय थे। वे नियमित रूप से पूजापाठ और संध्या करते थे तथा माथे पर तिलक लगाते थे। राजनीति में वे समाजवाद के अनुयायी थे किंतु उनका समाजवाद उसके विदेशी प्रतिरूप से भिन्न भारत की परिस्थितियों एवं भारतीय विचारपरंपरा के अनुरूप था। हिंदी तथा संस्कृत से उन्हें विशेष प्रेम था पर वे अंग्रेजी के अतिरिक्त उर्दू, फारसी के भी अच्छे ज्ञाता तथा भौतिकी, ज्योतिष और दर्शन शास्त्र के भी पंडित थे। विभिन्न विषयों की प्रभूत पुस्तकें वे निरंतर पढ़ते रहते थे और अपनी मानस मंजूषा में जिन अमूल्य ज्ञानरत्नों का संग्रह किया करते थे, लोकहित के लिए उनके द्वारा उनका दान और उत्सर्ग भी होता रहता था। हिंदी में वैज्ञानिक उपन्यास उन्होंने ही सर्वप्रथम लिखा। इस प्रकार उन्होंने अध्ययन, मनन से जो कुछ भी इकट्ठा किया उसका बहुलांश "आदानं हि विसगार्थ सतां वारिमुचामिव" इस उक्ति के अनुसार अपनी प्रौढ़ लेखनी द्वारा जनता में पुनः वितरित कर दिया। आपकी कुछ प्रमुख हिंदी रचनाएँ ये हैं : अंताराष्ट्रिय विधान, समाजवाद, चिद्विलास, गणेश, ज्योतिर्विनोद, कुछ स्मृतियाँ, कुछ स्फुट विचार, हिंदू देव परिवार का विकास, ग्रहनक्षत्र। इनके अतिरिक्त सामयिक पत्रों में आपने जो बहुसंख्यक लेख लिखे वे भी हिंदी साहित्य की अमूल्य निधि हैं। इनके कुछ संग्रह प्रकाशित भी हो चुके हैं।
उत्तर प्रदेश में उन्मुक्त कारागार का अद्भुत प्रयोग आपने प्रारंभ किया जो यथेष्ट रूप से सफल हुआ। नैनीताल में वेधशाला स्थापित कराने का श्रेय भी आपको ही है। वाराणसेय संस्कृत विश्वविद्यालय और उत्तर प्रदेश सरकर द्वारा संचालित हिंद समिति की स्थापना में आपका महत्वपूर्ण योगदान रहा है। ये दोनों संस्थाएँ आपकी उत्कृष्ट संस्कृतनिष्ठा एवं हिंद प्रेम के अद्वितीय स्मारक हैं। कला के क्षेत्र में लखनऊ के मैरिस म्यूजिक कॉलेज को आपने विश्वविद्यालय स्तर का बना दिया। कलाकारों और साहित्यकारों को शासकीय अनुदान देने का आरंभ देश में प्रथम बार आपने ही किया। वृद्धावस्था की पेंशन भी आपने आरंभ की। आपको देश के अनेक विश्वविद्यालयों ने "डॉक्टर" की सम्मानित उपाधि से विभूषित किया था। हिंदी साहित्य सम्मेलन की सर्वोच्च उपाधि "साहित्यवाचस्पति" भी आपको मिली थी तथा हिंदी साहित्य का सर्वोच्च पुरस्कार "मंगलाप्रसाद पुरस्कार" भी आप प्राप्त कर चुके थे। आपका निधन 10 जनवरी 1969 को वाराणसी में हुआ।
कृतियाँ
आदि
गूडॆंचॆरुवु (कडप)
गूडॆंचॆरुवु (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है।
सलाउद्दीन
" नाह नू उल मुसलमीन ,कुल्लू नस सलाउद्दीन" इसका अर्थ है कि हम मुसलमानों के बेटे है और हममे सब सलाउद्दीन है।
दास्तान ईमान फ़रोशों की "फ़ातेह बैतुल मुक़द्दस सुल्तान सलाहुद्दीन अय्यूबी" पुस्तक में उन पर हमले का ज़िक्र:
सलाहउद्दीन अय्यूबी पर उनके मुहाफ़िज़ों की मोजूदगी में उस पर हमला न किया जा सकता था। दो हमले नाकाम हो चुके थे, अब जबके सलाहुद्दीन अय्यूबी को ये तवक़्क़ो (उम्मीद) थी के उनका चचा ज़ाद भाई अल सालेह, अमीर सैफुद्दीन शिकस्त खाकर तौबा कर चुके होंगे उन्होने इन्तक़ाम की एक और ज़ैर ए ज़मीन कोशिश की।
खेमें के बाहर उनके मुहाफ़िज़ों का दस्ता मौजूद और चौकस था। बाडी गार्ड्स के इस दस्ते का कमांडर ज़रा सी देर के लिए वहां से चला गया। एक मुहाफ़िज़ ने सलाहुद्दीन अय्यूबी के खेमें के गिरे हुए पर्दों में से झांका। इस्लाम की अज़मत के पासबान की आंखें बंद थीं, वो पीठ के बल लेटा हुआ था। उस मुहाफ़िज़ ने बाडी गार्ड्स की तरफ देखा, उनमें से तीन चार बाडी गार्ड्स ने उसकी तरफ देखा। मुहाफ़िज़ ने अपनी आंखें बंद करके खोलीं। तीन चार मुहाफ़िज़ उठे और दूसरों को बातों में लगा लिया। मुहाफ़िज़ खेमें में चला गया, कमर बंद से खंजर निकाला दबे पाँव चला और फिर चीते की तरह सोए हुए सलाहुद्दीन अय्यूबी पर जस्त (छलांग) लगाई। ख़ंजर वाला हाथ ऊपर उठा, ठीक उसी वक़्त सलाहुद्दीन अय्यूबी ने करवट बदली। ये नहीं बताया जा सकता कि मुहाफ़िज़ खंजर कहां मारना चाहता था, दिल में या सीने में मगर हुआ यूं के खंजर सलाहुद्दीन अय्यूबी की पगड़ी के बालाई हिस्से में उतर गया और सर से बाल बराबर दूर रहा। पगड़ी सर से उतर गई। सलाहुद्दीन अय्यूबी बिजली की तेज़ी से उठा। उसे ये समझने में देर न लगी के ये सब क्या है। उस पर इस से पहले ऐसे दो हमले हो चुके थे। उसने इस पर भी हैरत का इज़हार न किया के हमलावर उसके अपने बाडी गार्ड्स के लिबास में था जिसे उसने ख़ुद अपने बाडी  गार्ड्स के लिये मुन्तख़ब किया (चुना) था। उसने साँस जितना अरसा (समय) भी ज़ाया न किया। हमलावर उसकी पगड़ी से खंजर खींच रहा था।
अय्यूबी सर से नंगा था, उसने हमलावर की थुड्डी पर पूरी ताक़त से घूंसा मारा, हड्डी टूटने की आवाज़ सुनाई दी। हमलावर का जबड़ा टूट गया था। वो पीछे को गिरा और उसके मुँह से हैबतनाक आवाज़ निकली। उसका खंजर सलाहुद्दीन अय्यूबी की पगड़ी में रह गया था। सलाहुद्दीन अय्यूबी ने अपना खंजर निकाल लिया। इतने में दो मुहाफ़िज़ दौड़ते अंदर आये। उनके हाथों में तलवारें थीं।
सलाहुद्दीन अय्यूबी ने उन्हें कहा के इसे ज़िन्दा पकड़ लो मगर ये दोनों मुहाफ़िज़ सलाहुद्दीन अय्यूबी पर टूट पड़े। सलाहुद्दीन अय्यूबी ने खंजर से दो तलवारों का मुक़ाबला किया मगर ये मुक़ाबला एक दो मिनट का था क्योंकि तमाम बाडी गार्ड्स अंदर आ गये थे। अय्यूबी ये देख कर हैरान रह गया के उसके बाडी गार्ड्स दो हिस्सो में तक़सीम होकर एक दूसरे को लहु लुहान कर रहे थे। इसे क्योकि मालूम नहीं था कि इनमें इसका दुश्मन कौन और दोस्त कौन है, वो इस मोरके (लड़ाई) में शरीक न हो सका। कुछ देर बाद जब बाडी गार्ड्स में से चंद एक मारे गये, कुछ भाग गये और बाज़ ज़ख़्मी होकर बेहाल हो गये तो इन्केशाफ़ हुआ (राज़ खुला), के इस दस्ते में जो सलाहुद्दीन अय्यूबी की हिफ़ाज़त पर मामूर था, सात मुहाफ़िज़ फ़िदाई थे जो सलाहुद्दीन अय्यूबी को खत्म करना चाहते थे।
उन्होंने इस काम के लिये सिर्फ एक फ़िदाई खैमें में भेजा था, अंदर सूरत ए हाल बदल गयी चुनाचे बाक़ी भी अंदर चले गये। छ: असल मुहाफ़िज़ भी अंदर गये। वो सूरत ए हाल समझ गये और सलाहुद्दीन अय्यूबी बच गया। उसने अपने पहले हमलावर की शह रग पर तलवार की नोंक रख कर पूछा के वो कौन है और उसे किसने भेजा है। सच बोलने के बदले सलाहुद्दीन अय्यूबी ने उसे जान बक़्शी का वादा दिया। उसने बता दिया कि वो फ़िदाई है और उसे कैमेश्तकिन जिसे बाज़ मोअर्रिख़ों (इतिहासकारों) ने गोमश्तगीन लिखा है ने इस काम के लिए भेजा था। कैमेश्तकिन अल सालेह के एक क़िले का गवर्नर था।
नादिन दे किलक
फरवरी 2019 में, क्रिकेट दक्षिण अफ्रीका ने उन्हें 2019 के लिए पॉवरडे महिला राष्ट्रीय अकादमी सेवन में खिलाड़ियों में से एक के रूप में नामित किया। सितंबर 2019 में, उन्हें दक्षिण अफ्रीका में महिला टी 20 सुपर लीग के उद्घाटन संस्करण के लिए एफ वैन डेर मेरवी एकादश टीम में नामित किया गया था। जनवरी 2020 में, ऑस्ट्रेलिया में 2020 आईसीसी महिला टी 20 विश्व कप के लिए उन्हें दक्षिण अफ्रीका के टीम में रखा गया था।
साबरमती आश्रम
साबरमती आश्रम भारत के गुजरात राज्य अहमदाबाद जिले के प्रशासनिक केंद्र अहमदाबाद के समीप साबरमती नदी के किनारे स्थित है। सत्याग्रह आश्रम की स्थापना सन् 1915 में अहमदाबाद के कोचरब नामक स्थान में महात्मा गांधी द्वारा हुई थी। सन् 1917 में यह आश्रम साबरमती नदी के किनारे वर्तमान स्थान पर स्थानांतरित हुआ और तब से साबरमती आश्रम कहलाने लगा। आश्रम के वर्तमान स्थल के संबंध में इतिहासकारों का मत है कि पौराणिक दधीचि ऋषि का आश्रम भी यही पर था।
स्थिति
आश्रम वृक्षों की शीतल छाया में स्थित है। यहाँ की सादगी एवं शांति देखकर आश्चर्यचकित रह जाना पड़ता है। आश्रम की एक ओर सेंट्रल जेल और दूसरी ओर दुधेश्वर श्मशान है।
इतिहास
आश्रम से प्रारंभ में निवास के लिये कैनवास के खेमे और टीन से छाया हुआ रसोईघर था। सन् 1917 के अंत में यहाँ के निवासियों की कुल संख्या 40 थी। आश्रम का जीवन गांधी जी के सत्य, अहिंसा आत्मससंयम, विराग एवं समानता के सिद्धांतों पर आधारित महान प्रयोग था और यह जीवन उस सामाजिक, आर्थिक एवं राजनीतिक क्रांति का, जो महात्मा जी के मस्तिष्क में थी, प्रतीक था।
साबरमती आश्रम सामुदायिक जीवन को, जो भारतीय जनता के जीवन से सादृय रखता है, विकसित करने की प्रयोगाशाला कहा जा सकता था। इस आश्रम में विभिन्न धर्मावलबियों में एकता स्थापित करने, चर्खा, खादी एवं ग्रामोद्योग द्वारा जनता की आर्थिक स्थिति सुधारने और अहिंसात्मक असहयोग या सत्याग्रह के द्वारा जनता में स्वतंत्रता की भावना जाग्रत करने के प्रयोग किए गए। आश्रम भारतीय जनता एवं भारतीय नेताओं के लिए प्रेरणाश्रोत तथा भारत के स्वतंत्रता संघर्ष से संबंधित कार्यों का केंद्रबिंदु रहा है। कताई एवं बुनाई के साथ-साथ चर्खे के भागों का निर्माण कार्य भी धीरे-धीरे इस आश्रम में होने लगा।
आश्रम में रहते हुए ही गांधी जी ने अहमदाबाद की मिलों में हुई हड़ताल का सफल संचालन किया। मिल मालिक एवं कर्मचारियों के विवाद को सुलझाने के लिए गांधी जी ने अनान आरंभ कर दिया था, जिसके प्रभाव से 21 दिनों से चल रही हड़ताल तीन दिनों के अनान से ही समाप्त हो गई। इस सफलता के पचात् गांधी जी ने आश्रम में रहते हुए खेड़ा सत्याग्रह का सूत्रपात किया। रालेट समिति की सिफारिाों का विरोध करने के लिए गांधी जी ने यहाँ तत्कालीन राष्ट्रीय नेताओं का एक सम्मेलन आयोजित किया और सभी उपस्थित लोगों ने सत्याग्रह के प्रतिज्ञा पत्र हर हस्ताक्षर किए।
साबरमती आश्रम में रहते हुए महात्मा गांधी ने 2 मार्च 1930 ई. को भारत के वाइसराय को एक पत्र लिखकर सूचित किया कि वह नौ दिनों का सविनय अवज्ञा आंदोलन आरंभ करने जा रहे हैं। 12 मार्च 1930 ई. को महात्मा गांधी ने आश्रम के अन्य 78 व्यक्तियों के साथ नमक कानून भंग करने के लिए ऐतिहासिक दंडी यात्रा की। इसके बाद गांधी जी भारत के स्वतंत्र होने तक यहाँ लौटकर नहीं आए। उपर्युक्त आंदोलन का दमन करने के लिए सरकार ने आंदोलनकारियों की संपत्ति जब्त कर ली। आंदोलनकारियों के प्रति सहानुभूति से प्रेरित होकर, गांधी जी ने सरकार से साबरमती आश्रम ले लेने के लिए कहा पर सरकार ने ऐसा नहीं किया, फिर भी गांधी जी ने आश्रमवासियों को आश्रम छोड़कर गुजरात के खेड़ा जिले के बीरसद के निकट रासग्राम में पैदल जाकर बसने का परार्मा दिया, लेकिन आश्रमवासियों के आश्रम छोड़ देने के पूर्व 1 अगस्त 1933 ईं. को सब गिरफ्तार कर लिए गए। महात्मा गांधी ने इस आश्रम को भंग कर दिया। आश्रम कुछ काल तक जनशून्य पड़ा रहा। बाद में यह निर्णय किया गया कि हरिजनों तथा पिछड़े वर्गों के कल्याण के लिए शिक्षा एवं शिक्षा संबंधी संस्थाओं को चलाया जाए और इस कार्य के लिए आश्रम को एक न्यास के अधीन कर दिया जाए।
राष्ट्रीय स्मारक
गांधी जी की मृत्यु के पचात् उनकी स्मृति को निरंतर सुरक्षित रखने के उद्देय से एक राष्ट्रीय स्मारक की स्थापना की गई। साबरमती आश्रम गांधी जी के नेतृत्व के आरंभ काल से ही संबंधित है, अत: गांधी-स्मारक-निधि नामक संगठन ने यह निर्णय किया कि आश्रम के उन भवनों को, जो गांधी जी से संबंधित थे, सुरक्षित रखा जाए। इसलिए 1951 ई. में साबरमती आश्रम सुरक्षा एवं स्मृति न्यास अस्तित्व में आया। उसी समय से यह न्यास महात्मा गांधी के निवास, हृदयकुंज, उपासनाभूमि नामक प्रार्थनास्थल और मगन निवास की सुरक्षा के लिए कार्य कर रहा है।
हृदयकुंज में गांधी जी एवं कस्तूरबा ने लगभग 12 वर्षों तक निवास किया था। 10 मई 1963 ई. को श्री जवाहरलाल ने हृदयकुंज के समीप गांधी स्मृति संग्रहालय का उद्घाटन किया। इस संग्रहालय में गांधी जी के पत्र, फोटोग्राफ और अन्य दस्तावेज रखे गए हैं। यंग इंडिया, नवजीवन तथा हरिजन में प्रकाशित गांधी जी के 400 लेखों की मूल प्रतियाँ, बचपन से लेकर मृत्यु तक के फोटोग्राफों का बृहत् संग्रह और भारत तथा विदेशों में भ्रमण के समय दिए गए भाषणों के 100 संग्रह यहाँ प्रदर्शित किए गए हैं। संग्रहालय में पुस्तकालय भी हैं, जिसमें साबरमती आश्रम की 4,000 तथा महादेव देसाई की 3,000 पुस्तकों का संग्रह है। इस संग्रहालय में महात्मा गांधी द्वारा और उनको लिखे गए 30,000 पत्रों की अनुक्रमणिका है। इन पत्रों में कुछ तो मूल रूप में ही हैं और कुछ के माइक्रोफिल्म सुरक्षित रखे गए हैं।
जब तक साबरमती आश्रम का दर्शन न किया जाए तब तक गुजरात या अहमदाबाद नगर की यात्रा अपूर्ण ही रहती है। अब तक विश्व के अनेक देशों के प्रधानों, राजनीतिज्ञों एवं विशिष्ट व्यक्तियों ने इस आश्रम के दर्शन किए हैं।
निवास स्थान
बापू जी ने आश्रम में 1915 से 1933 तक निवास किया। जब वे साबरमती में होते थे, तो एक छोटी सी कुटिया में रहते थे जिसे आज भी "ह्रदय-कुंज" कहा जाता है। यह ऐतिहासिक दृष्टि से अमूल्य निधि है जहाँ उनका डेस्क, खादी का कुर्ता, उनके पत्र आदि मौजूद हैं। "ह्रदय-कुंज" के दाईं ओर "नन्दिनी" है। यह इस समय "अतिथि-कक्ष" है जहाँ देश और विदेश से आए हुर अतिथि ठहराए जाते थे। वहीं "विनोबा कुटीर" है जहाँ आचार्य विनोबा भावे ठहरे थे।
यहाँ विभिन्न गतिविधियों के लिए कई कुटीर बनाए गए हैं, जो इस प्रकार हैं:
हृदय कुंज
हृदय कुंज नामक कुटीर आश्रम के बीचो बीच स्थित है, इसका नामकरण काका साहब कालेकर ने किया था। 1919 से 1930 तक का समय गांधी जी ने यहीं बिताया था और उन्होंने यहीं से ऐतिहासिक दांडी यात्रा की शुरुआत की थी।
विनोबा-मीरा कुटीर
इसी आश्रम के एक हिस्से में विनोबा-मीरा कुटीर स्थित है। यह वही जगह है, जहाँ 1918 से 1921 के दौरान आचार्य विनोबा भावे ने अपने जीवन के कुछ महीने बिताए थे। इसके अलावा गांधी जी के आदर्शो से प्रभावित ब्रिटिश युवती मेडलीन स्लेड भी 1925 से 1933 तक यहीं रहीं। गांधी जी ने अपनी इस प्रिय शिष्या का नाम मीरा रखा था। इन्हीं दोनों शख्सीयतों के नाम पर इस कुटीर का नामकरण हुआ।
प्रार्थना भूमि
आश्रम में रहने वाले सभी सदस्य प्रतिदिन सुबह-शाम प्रार्थना भूमि में एकत्र होकर प्रार्थना करते थे। यह प्रार्थना भूमि गांधी जी द्वारा लिए गए कई ऐतिहासिक निर्णयों की साक्षी रह चुकी है।
नंदिनी अतिथिगृह
आश्रम के एक मुख्यद्वार से थोडी दूरी पर स्थित है-गेस्ट हाउस नंदिनी। यहाँ देश के कई जाने-माने स्वतंत्रता सेनानी जैसे- पं॰ जवाहरलाल नेहरू, डॉ॰ राजेंद्र प्रसाद, सी.राजगोपालाचारी, दीनबंधु एंड्रयूज और रवींद्रनाथ टैगोर आदि जब भी अहमदाबाद आते थे तो यहीं ठहरते थे।
उद्योग मंदिर
गांधी जी ने हस्तनिर्मित खादी के माध्यम से देश को आजादी दिलाने का संकल्प लिया था। उन्होंने मानवीय श्रम को आत्मनिर्भरता और आत्मसम्मान का प्रतीक बनाया। यही वह जगह थी, जहां गांधी जी ने अपने आर्थिक सिद्धांतों को व्यावहारिक रूप दिया। यहीं से चरखे द्वारा सूत कातकर खादी के वस्त्र बनाने की शुरुआत की गई। देश के कोने-कोने से आने वाले गांधी जी के अनुयायी इसी आश्रम में रहते थे और यहां उन्हें चरखा चलाने और खादी के वस्त्र बनाने का प्रशिक्षण दिया जाता था। आश्रम में उद्योग मंदिर की स्थापना 1918 में अहमदाबाद के टेक्सटाइल मिल के कर्मचारियों की हड़ताल के दौरान की गई थी। इसके अलावा कस्तूरबा की रसोई इस आश्रम के आकर्षण का मुख्य केंद्र है। यहाँ उनकी रसोई में इस्तेमाल किए जाने वाले चूल्हे, बर्तनों और अलमारी को देखा जा सकता है।
रेवा गाँव, मनेर (पटना)
रेवा मनेर, पटना, बिहार स्थित एक गाँव है।
श्रीलीला
श्रीलीला (वैकल्पिक रूप से श्री लीला) जन्म 14 जून 2001 भारतीय मूल की एक अमेरिकी अभिनेत्री है जो मुख्य रूप से कन्नड़ और तेलुगु फिल्मों में दिखाई देती है। उन्होंने 2019 में किस के साथ अभिनय जीवन शुरू किया, SIIMA पुरस्कार में सर्वश्रेष्ठ महिला प्रथम फिल्म- कन्नड़ जीता, और 2021 में पेली सांडाड के साथ तेलुगु सिनेमा में प्रवेश किया। उसने तब से 2022 की एक्शन कॉमेडी धमाका में अभिनय किया है।
२१ मार्च
21 मार्च ग्रेगोरी कैलंडर के अनुसार वर्ष का 80वॉ (लीप वर्ष मे 81 वॉ) दिन है। साल मे अभी और 285 दिन बाकी है।
श्रीलीला
व्यक्तिगत जीवन
श्री लीला का जन्म 14 जून, 2001 में संयुक्त राज्य अमेरिका के एक तेलुगु -भाषी परिवार में हुआ था और उनका पालन-पोषण, भारत के बैंगलोर में हुआ था। उनकी मां, स्वर्णलता, बैंगलोर में स्थित एक स्त्री रोग विशेषज्ञ हैं। स्वर्णलता का विवाह उद्योगपति सुरापनी सुभाकरा राव से हुआ था,  लेकिन लीला का जन्म उन दोनों के अलग होने के बाद हुआ था।
लीला ने एक बचपन सेभरतनाट्यम नृत्य में अपना प्रशिक्षण शुरू किया। वह एक डॉक्टर बनने की इच्छा रखती है और 2021 तक, अपने एमबीबीएस के अंतिम वर्ष में थी।
आजीविका
निर्देशक एपी अर्जुन ने सोशल मीडिया पर सिनेमैटोग्राफर भुवन गौड़ा द्वारा खींची गई लीला की कुछ तस्वीरें देखीं और उन्हें अपनी 2019 की फिल्म किस के लिए ले लिया। उन्होंने ने कहा है कि उनके तेलुगु सिनेमा में संपर्क होने के बावजूद कन्नड़ भाषा की फिल्मों में अपना करियर शुरू करना चुना क्योंकि वह बैंगलोर में पली-बढ़ी थीं इसलिए ।
किस के लिए फिल्मांकन 2017 में शुरू हुआ, उस समय लीला अपने प्री-यूनिवर्सिटी पाठ्यक्रम के पहले वर्ष में थी। यह फिल्म 2019 में रिलीज हुई थी और बॉक्स ऑफिस पर सफल साबित हुई थी। द न्यू इंडियन एक्सप्रेस की ए शारदा ने कहा कि लीला ने एक आत्मविश्वास से भरी शुरुआत कि उन्होंने आगे लिखा, "श्रीलीला स्टाइलिश दिखती है और समान ध्यान आकर्षित करती है।" टाइम्स ऑफ इंडिया के आलोचक विनय लोकेश ने यह कहते हुए भावनाओं को प्रतिध्वनित किया कि लीला उनकी भूमिका में चमक गई। एक महीने बाद, श्रीमुरली के साथ उनकी दूसरी फिल्म भारते रिलीज़ हुई। द न्यूज मिनट के लिए उनके प्रदर्शन की समीक्षा करते हुए, अरविंद श्वेता ने लिखा: "लीला अच्छी है और जब अभिनय और स्क्रीन उपस्थिति की बात आती है तो वह श्री मुरली के साथ खुद को समान रखती है।" द न्यू इंडियन एक्सप्रेस की शारदा ने लिखा है कि, "यह श्रीलीला की दूसरी फिल्म है, और ऐसा लगता है कि वह कैमरे के सामने सहज हो रही है, और भूमिका की मांग को पूरा करती है।"
2021 में, लीला को रोमांटिक संगीतमय फिल्म पेली सांडाड में लिया गया, जिससे उन्होंने तेलुगु सिनेमा में अपनी शुरुआत की। उन्होंने ने अपने इस चरित्र को ऐसा पाया कि जिसको पाने के लिए वह मरने तक को तैयार हैं "। जबकि इस फिल्म को नकारात्मक समीक्षा मिली, लेकिन लीला की भूमिका ने समीक्षकों से सराहना प्राप्त की।
2022 में, लीला ने कन्नड़ रोमांटिक कॉमेडी बाय टू लव में अभिनय किया। द टाइम्स ऑफ इंडिया की सुनयना सुरेश ने उनके प्रदर्शन की सराहना करते हुए कहा: "श्रीलीला ने एक ऐसी भूमिका के साथ शो को चुरा लिया है जो उन्हें एक फिल्म में सिर्फ सुन्दर दिखती हिरोइन से अधिक अपनी भूमिका के अभिनय के लिए विशेष रूप से भावनात्मक दृश्यों में अभिनय के लिए।" द न्यू इंडियन एक्सप्रेस की शारदा ने महसूस किया कि फिल्म में उन्हें "देखकर खुशी हुई"। डेक्कन हेराल्ड की एक समीक्षा ने कहा कि जब कि वह प्रभावशाली थी, लेकिन लीला के कन्नड़ उच्चारण में सुधार की गुंजाइश थी। पेली सांडा डी की सफलता के बाद, उन्हें तेलुगु फिल्मों से कई प्रस्ताव मिले। इसके बाद, उन्होंने रवि तेजा के साथ धमाका में अभिनय किया। यह फिल्म भी बॉक्स ऑफिस पर सफल रही थी।  लीला के पास भविष्य में कई प्रोजेक्ट हैं। वह तेलुगु-कन्नड़ द्विभाषी फिल्म जूनियर में जी. जनार्दन रेड्डी के बेटे किरीती रेड्डी के साथ भी अभिनय करने के लिए तैयार हैं। इसके अलावा, वह  वक्कंथम वामसी द्वारा निर्देशित एक फिल्म में निथिन के साथ दिखाई देंगी।
भोजा राजा गाँव, हंडिया (इलाहाबाद)
भोजा राजा हंडिया, इलाहाबाद, उत्तर प्रदेश स्थित एक गाँव है।
नाथपोरा
नाथपोरा (Aloosa) भारत के जम्मू और कश्मीर प्रदेश के बांडीपूर ज़िले में स्थित एक गाँव है।
गॊंदिपल्लॆ (कडप)
गॊंदिपल्लॆ (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है।
दिगिसलपा
दिगिसलपा (Digisalapa) या दिगि (Digi) भारत के ओड़िशा राज्य के नबरंगपुर ज़िले में स्थित एक गाँव है।
लखन (1979 फ़िल्म)
लखन 1979 में बनी हिन्दी भाषा की फिल्म है।
शैलोत्कीर्ण
शैलोत्कीर्ण (petroglyph) एक प्रकार की शैलकला है जिसमें पत्थर की सतह का कुछ भाग तराशकर, कुरेदकर या रगड़कर हटाया जाता है और उस से एक चित्र बन जाता है।
गुडनी जोहान्सन
गुडनी जोहान्सन (जन्म 26 जून 1968)एक इतिहासकार हैं। वे आइसलैंड के नये राष्ट्रपति चुने गये हैं, जो 1 अगस्त 2016 को अपना पदभार ग्रहण करेंगे। वे ओलाफुर ग्रिमसन का स्थान लेंगे जो 1996 से इस पद पर बने हैं। निर्वाचित होने से पूर्व वे आइसलैंड विश्वविद्यालय में इतिहास के प्राध्यापक थे तथा किसी भी राजनीतिक दल से संबद्ध नहीं थे। अपने चुनाव प्रचार में उन्होंने ऐसे सांविधानिक प्रावधान की वकालत की जिसमें नागरिकों को जनमत संग्रह के पहल का अधिकार हासिल हो।
बच्चीपुर, लालकुआँ तहसील
बच्चीपुर, लालकुआँ तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
ननकुलुलेको म्लाबा
नॉनकुलुलेको म्लाबा (जन्म 27 जून 2000) एक दक्षिण अफ्रीकी क्रिकेटर है। सितंबर 2019 में, उन्हें भारत के खिलाफ श्रृंखला के लिए दक्षिण अफ्रीका के टीम में नामित किया गया था। उन्होंने 24 सितंबर 2019 को भारत के खिलाफ दक्षिण अफ्रीका के लिए महिला ट्वेंटी 20 अंतर्राष्ट्रीय (मटी20ई) की शुरुआत की। जनवरी 2020 में, उन्हें न्यूजीलैंड के खिलाफ श्रृंखला के लिए दक्षिण अफ्रीका की महिला वनडे इंटरनेशनल (मवनडे) टीम में नामित किया गया था। उसी महीने बाद में, उन्हें ऑस्ट्रेलिया में 2020 आईसीसी महिला टी 20 विश्व कप के लिए दक्षिण अफ्रीका के टीम में नामित किया गया था।
डिलिशनपीडिया
डिलिशनपीडिया एक ऑनलाइन संग्रह विकी  है जिसमें ऐसे लेखों को सुरक्षित करने का प्रयास किया जाता है जिन्हें अंग्रेज़ी, डच, फ़्रेंच  या जर्मन विकिपीडिया  से हटाया जाता है। प्रत्येक आलेख के इसके संस्करण में एक शीर्षलेख शामिल है जिसमें हटाने के बारे में अधिक जानकारी है जैसे कि एक त्वरित विलोपन हुआ, जहां लेख के बारे में विलोपन चर्चा मिल सकती है और किस संपादक ने लेख हटा दिया है। मूल डिलिशनपीडिया फरवरी से सितंबर 2008 तक संचालित किया गया। साइट दिसंबर 2013 में नए प्रबंधन के तहत पुनरारंभ किया गया था।
आधारित
साइट मीडियाविकि पर आधारित है। साइट "विकीमोर्गू" के रूप में कार्य करती है; यह स्वचालित रूप से विकिपीडिया से हटाए गए लेख एकत्र करता है।
विकिपीडिया से संरक्षित श्रेणियों के अतिरिक्त, हटाने के मानदंडों के आधार पर, डिलीशनपिडिया के लेखों के लिए अपनी श्रेणियां हैं। पेज एक महीने में काम करने वाले संपादकों की संख्या और विकिपीडिया पर आलेख मौजूद होने की अवधि के अनुसार, उस महीने तक पृष्ठों को व्यवस्थित किया जाता है।
Deletionpedia का कहना है कि यह हटाए गए पृष्ठों को होस्ट करने से रोकता है जो कॉपीराइट उल्लंघन हैं, गंभीर अपमानजनक समस्याओं वाले पृष्ठ, जिनके पूर्ण संशोधन इतिहास अभी भी विकिपीडिया की बहन साइटों पर उपलब्ध हैं, और पेज जो दूसरों को अपमानित करने के लिए सेट हैं।
Deletionpedia द्वारा संरक्षित लेख विकिपीडिया से कई कारणों से हटा दिए गए थे, "राजनीतिक और व्यावसायिक हितों में छेड़छाड़" करने के लिए "उल्लेखनीय नहीं" से। चूंकि साइट केवल पढ़ने के लिए थी, इसलिए उसने कोई दान नहीं मांगा, इसके बजाय सुझाव दिया कि समर्थक मेरे समाज को दान करते हैं
अच्युत गोडबोले
अच्युत गोडबोले प्रौद्योगिकीविद, समाजसेवी, मराठी लेखक एवं वक्ता हैं। उन्होने विज्ञान, संगणक विज्ञान तथा व्यवसाय आदि पर प्रमुखता से लेखन किया है। उनका बचपन प्रमुखतया सोलापुर शहर में बीता।
२० मार्च
20 मार्च ग्रेगोरी कैलंडर के अनुसार वर्ष का 79वॉ (लीप वर्ष मे 80 वॉ) दिन है। साल मे अभी और 286 दिन बाकी है।
अम्बादेवी शैलाश्रय
अम्बादेवी शैलाश्रय (Ambadevi rock shelters) गुफ़ाओं का एक विस्तारित परिसर है, जिसमें भारतीय उपमहाद्वीप पर मानव जीवन के सबसे पुराने ज्ञात चिह्न मिले हैं। यह भारत के मध्य प्रदेश राज्य के बैतूल ज़िले और महाराष्ट्र राज्य के अमरावती ज़िले पर फैले हुई सतपुड़ा पर्वतमाला की गाविलगढ़ पहाड़ियों में स्थित है। यहाँ के गुफा चित्रों और शैलोत्कीर्ण के अध्ययन से यह अनुमान लगाया जाता है कि प्रागैतिहासिक मानव यहाँ लगभग 25,000 वर्ष पूर्व से बसना आरम्भ हुए। इनकी खोज भारतीय पुरातत्वशास्त्री डॉ विजय इंगोले ने 27 जनवरी 2007 को की और समय के साथ यहाँ और अवशेष मिलते रहे। इसका नाम समीप के अम्बादेवी गुफा मंदिर के ऊपर रखा गया।
जापानी शहरी किंवदंतियां
एक जापानी शहरी किंवदंतियां (日本の都市伝説) जापानी लोककथाओं में एक कहानी है जिसे सच के रूप में प्रसारित किया जाता है। इन शहरी किंवदंतियों को जापान के पूरे देश में उत्पन्न होने या लोकप्रिय होने की विशेषता है। इन शहरी किंवदंतियों में आमतौर पर अपसामान्य संस्थाएं या जीव शामिल होते हैं जो मनुष्यों का सामना करते हैं और उन पर हमला करते हैं, लेकिन यह शब्द लोकप्रिय संस्कृति में व्यापक, गैर-अलौकिक अफवाहों को भी शामिल कर सकता है। पूर्व श्रेणी में शहरी किंवदंतियों में मुख्य रूप से योरेई (जापानी भूत) के समकालीन उदाहरणों पर आधारित होने के बजाय लोकगीत योकाई शामिल हैं। आधुनिक जापानी शहरी किंवदंतियां स्कूलों या शहरी सेटिंग्स में होती हैं, और कुछ को सावधानी की कहानियां माना जा सकता है।
लाल मंटो ("लाल लबादा")
लाल मंटो (赤マント, रेड क्लोक) को एक पुरुष आत्मा के रूप में वर्णित किया गया है जो एक लाल लबादा और एक मुखौटा पहनता है जो अपना चेहरा छुपाता है, और कहा जाता है कि यह सार्वजनिक या स्कूल के बाथरूम और अक्सर विशेष रूप से महिला स्नानघर के आखिरी स्टॉल को परेशान करता है। ] किंवदंती के अनुसार, ऐसे बाथरूम में शौचालय का उपयोग करने वाले व्यक्तियों को उर्फ ​​मंटो द्वारा लाल कागज या नीले कागज के बीच चयन करने के लिए कहा जा सकता है (कुछ संस्करणों में, विकल्प कागज के बजाय लाल या नीले रंग के कपड़े होंगे) [6] [7] चुनना "लाल" विकल्प के परिणामस्वरूप घातक घाव हो जाते हैं या झड़ जाते हैं, जबकि "नीला" विकल्प चुनने से गला घोंट दिया जाता है या व्यक्ति का सारा खून उनके शरीर से निकल जाता है।[8] ऐसा रंग चुनना जो पेश नहीं किया गया है, व्यक्ति को एक अंडरवर्ल्ड या नरक में घसीटा जाता है, और कुछ खातों में, "पीला" परिणाम चुनने से व्यक्ति का सिर शौचालय में धकेल दिया जाता है। [8] [9] [10] 1 1] आत्मा की उपेक्षा करना, आत्मा द्वारा प्रस्तावित दोनों विकल्पों को अस्वीकार करना, स्नानघर से भागना, या उपरोक्त विधियों के संयोजन को व्यक्ति के जीवित रहने का परिणाम कहा जाता है। [8]
भूत टैक्सी यात्री
ताइशो काल की एक जापानी शहरी किंवदंती, जिसने 2011 के तोहोकू भूकंप और सूनामी के बाद एक महत्वपूर्ण पुनरुत्थान देखा, टैक्सी ड्राइवरों का एक चलन है जो कहते हैं कि उन्होंने एक यात्री को उठाया, जो अक्सर भीग या ठंडा होता है, जो तब उनके पहुंचने से पहले गायब हो जाता है गंतव्य, अक्सर उनकी उपस्थिति के सबूत जैसे पोखर, दस्ताने, या कभी-कभी किराए को पीछे छोड़ देता है। चूंकि यात्री आमतौर पर गंतव्य तक पहुंचने से पहले गायब हो जाता है, टैक्सी चालक को किराया खुद चुकाने के लिए छोड़ दिया जाता है; हालांकि, मृतकों के प्रति गहरा सम्मान रखने वालों को किराया चुकाने में कोई आपत्ति नहीं है। भूत यात्रियों के बारे में कहा जाता है कि वे अक्सर अपने प्रियजनों के घर जाते हैं, और कई युवा लोग होते हैं जो महसूस करते हैं कि वे बहुत कम उम्र में मर गए। कभी-कभी यात्री इस बात से अनजान लगते हैं कि वे मर चुके हैं। टोक्यो गाकुगेई विश्वविद्यालय में युका कुडो ने घटना का अध्ययन करने के प्रयास में 100 से अधिक टैक्सी ड्राइवरों का साक्षात्कार लिया, लेकिन कई ने जवाब देने से इनकार कर दिया। ईशिनोमाकी मनोचिकित्सक केइज़ो हारा और अन्य ने सुझाव दिया है कि भूत यात्रियों को शोक मतिभ्रम या सामूहिक पोस्ट-ट्रॉमेटिक स्ट्रेस डिसऑर्डर का संकेत है। जापानी भूत यात्रियों और पश्चिमी लुप्त हो रहे सहयात्रियों के बीच समानताएं खींची गई हैं।
गोज़ू ("गाय का सिर")
गोज़ू (牛頭, "काउ हेड"), जिसे "ऑक्स हेड" के नाम से भी जाना जाता है, "काउ हेड" नामक एक काल्पनिक कहानी के बारे में एक जापानी शहरी किंवदंती है। माना जाता है कि "काउ हेड" कहानी इतनी भयावह है कि जो लोग इसे पढ़ते या सुनते हैं वे इतने बड़े डर से दूर हो जाते हैं कि वे मरने तक कई दिनों तक हिंसक रूप से कांपते हैं। पूरी कहानी को टुकड़ों में तोड़ दिया गया था कि जब व्यक्तिगत रूप से पढ़ा जाता है तो घातक नहीं होता है, लेकिन फिर भी उनके शब्दों को पढ़ने या सुनने वालों के लिए बहुत दर्द और पीड़ा होती है।
"काउ हेड" कहानी को विज्ञान-कथा लेखक साक्यो कोमात्सु से एक अप्रकाशित टुकड़ा होने की अफवाह थी, लेकिन लेखक को किंवदंती से जोड़ने का कोई सबूत नहीं है। गाय के सिर नामक एक यूक्रेनी लोककथा मौजूद है, एक महिला के बारे में जो एक रात में आने वाली गाय के सिर को भोजन और आश्रय देकर सौभाग्य प्राप्त करती है, सोमिन शोरई नामक एक गियोन मत्सुरी लोककथा मौजूद है, जो एक गरीब लेकिन धर्मार्थ व्यक्ति के बारे में है। एक पर्यटक गोज़ू टेनो (牛頭天王 ) को बचाकर सौभाग्य प्राप्त करता है, जो अपनी यात्रा पर रात ठहरने के लिए जगह की तलाश में था।
संदर्भ
https://www.kotaku.com.au/2016/07/14-terrifying-japanese-monsters-myths-and-spirits/
बेनेदेत्तो क्रोचे का अभिव्यंजनावाद
अभिव्यंजनावाद के प्रवर्तक बेनेदेत्तो क्रोचे (Benedetto Croce) मूलतः आत्मवादी दार्शनिक हैं। उनका उद्देश्य साहित्य में आत्मा की अन्तः सत्ता स्थापित करना था। इनसे पूर्व काण्ट ने मन तथा बाह्य जगत् के तादात्म्य और समन्वय का प्रतिपादन करते हुए दृश्य जगत् की उपेक्षा की और हीगेल ने काण्ट की मान्यता स्वीकार करते हुए दृश्य जगत् को भी महत्त्व प्रदान किया। इसके विपरीत क्रोचे ने केवल मानसिक प्रक्रिया को ही महत्त्व दिया है। उनकी दृष्टि में बाह्य उपकरण गौण साधन मात्र हैं। क्रोचे का अभिव्यंजनावाद कला के मूल तत्त्व की खोज का प्रयास है। कला का वास्तविक तत्त्व क्या है अथवा उसकी आत्मा क्या है? इस विषय में क्रोचे ने अपना गम्भीर विवेचन प्रस्तुत किया है, जो सूक्ष्म भी है। क्रोचे के समस्त सौन्दर्य-विवेचन में आत्म-तत्त्व प्रतिष्ठित है। यह आत्म-तत्त्व कलाकार की चेतना है। इस आत्म-तत्त्व को क्रोचे ने आन्तरिक अभिव्यक्ति कहा है, जो इस जगत् में मुख्य रूप से दो प्रकार की प्रतिक्रिया करता है।
मानसिक व्यापारों की कोटियाँ
क्रोचे के अनुसार मानसिक या ज्ञान की क्रियाओं के दो भेद हैं- सैद्धान्तिक या मानसिक और व्यावहारिक। इन्हीं को क्रोचे ने क्रमशः सांसारिक ज्ञान बोध (Knowledge) और सांसारिक क्रियाएँ (Action) कहा है।
कलाकार की मानसिक शक्ति या उसका सांसारिक बोध दो प्रकार से व्यक्त होता है। एक प्रकार सहज बोध का है, जो भावात्मक है। इसमें तर्क का आश्रय नहीं लिया जाता, अपितु हृदय की सहज गति को अंकित करने का प्रयास रहता है। इसे क्रोचे ने सहजानुभूति या अन्तःप्रज्ञात्मक (Intuitive) कहा है। इसी सहजानुभूति (स्वयं प्रकाश्य ज्ञान) से कला का जन्म होता है।
मानसिक बोध का दूसरा प्रकार बुद्धि प्रधान है। इसमें व्यक्ति विचार या तर्क द्वारा जगत् के रहस्यों को समझता है और उनके विषय में अपनी धारणा बनाता है। इसे क्रोचे ने तर्कज्ञान (Conceptual) कहा है।
व्यावहारिक क्रिया पक्ष के भी दो प्रकार हैं- एक आर्थिक (Economical) और दूसरा नैतिक (Moral)। आर्थिक का अर्थ है उपयोगिता तथा नैतिक का अर्थ है जीवन और जगत् के व्यवहारों का सामाजिक दृष्टि से मूल्यांकन।
इनमें सहजानुभूति क्रिया ही प्रमुख हैं। वही क्रोचे के कला-विवेचन का आधार प्रस्तुत करती है। ये चार व्यापार निम्नलिखित हैं-
सहज-ज्ञान और अभिव्यंजना
सहज-ज्ञान या अन्तःप्रज्ञा और अभिव्यंजना का अभिन्न सम्बन्ध है। जहाँ सहज ज्ञान होगा वहाँ अभिव्यंजना अवश्य होगी। सहज-ज्ञान अभिव्यंजना के बिना या अभिव्यंजना सहज-ज्ञान के बिना सम्भव नहीं है। क्रोचे ने ‘अभिव्यंजना’ शब्द का प्रयोग व्यापक अर्थ में किया है, जो शाब्दिक अभिव्यंजना के बोध के साथ-साथ रेखा, स्वर, गीत आदि सभी माध्यमों का बोधक है। जिसे चित्र, संगीत, नृत्य आदि को किसी भी रूप में अभिव्यंजना होती है।
सौन्दर्य-ज्ञान की व्याख्या करते हुए क्रोचे ने कलात्मक निर्माण की चार श्रेणियां स्थिर की हैं-
किन्तु दूसरी श्रेणी में आने वाली आन्तरिक अभिव्यक्ति ही सच्ची अभिव्यंजना है, क्योंकि क्रोचे इसी को सर्वाधिक महत्त्व प्रदान करता है। क्रोचे का कवि कोई भाषा नहीं बोलता अपितु मन-ही-मन जो मूर्तिमान होता रहता है, वह उसका आनन्द उठाता है।
लेकिन जब तक बाह्य अभिव्यक्ति नहीं होती तब तक संसार में कविता का जन्म नहीं होता। वैसे भी सामान्य भाषा में अभिव्यंजना से प्रयोजन शब्दों द्वारा अभिव्यक्ति से ही है। कला में शब्दों के अतिरिक्त अभिव्यंजना के अन्य माध्यम भी होते हैं; जैसे- रंग, पत्थर आदि।
सहजानुभूति और अन्य मानसिक व्यापार
क्रोचे के सौंदर्य-दर्शन में केन्द्रीय तत्त्व है सहज-ज्ञान। उन्होंने पूर्ववर्ती इस धारणा का खण्डन किया कि बिना बुद्धि के सहज-ज्ञान सम्भव नहीं। सच तो यह है कि बौद्धिक तत्त्व भी सहज-ज्ञान में घुल-मिलकर उसी का रूप ग्रहण कर लेते हैं।
इसी प्रकार सहज ज्ञान और प्रत्यक्ष ज्ञान में भी भेद है। प्रत्यक्ष-ज्ञान का सम्बन्ध वास्तविक-अवास्तविक तथा देश-काल में रहता है, जबकि सहज-ज्ञान इनका भेद नहीं करता। सहज-ज्ञान की सीमा प्रत्यक्ष वस्तुओं तक ही नहीं अपितु दिशा और काल की परिधि से भी आगे तक स्पष्ट है।
सहज-ज्ञान और कला.
कला का सम्बन्ध सहजानुभूति से है। जिस समय सहजानुभूति जाग्रत होकर अभिव्यंजित होने लगती है तभी कला जन्म लेती है। क्रोचे के अनुसार कला की अभिव्यक्ति के लिए इतनी प्रक्रिया पर्याप्त है। सामान्यतः जब हम कला की चर्चा करते हैं तो हमारा अभिप्राय लिखित कृतियों अथवा रचनाओं से होता है। किन्तु क्रोचे जब कला की चर्चा करता है तो उसका अभिप्राय आन्तरिक अभिव्यक्ति से होता है, जिसका बाह्य अभिव्यक्तिकरण नहीं होता। जब सहजानुभूति स्फुरित होती है तो वह अभिव्यंजना के द्वारा कला में परिणत हो जाती है। यह पूरी प्रक्रिया आन्तरिक है, अर्थात् कला की सृष्टि तथा सिद्धि कलाकार के भीतर होती है, बाहर नहीं, क्योंकि-
अतः कला की सृष्टि ही नहीं, उसकी सत्ता भी बाहर नहीं है।
क्रोचे के अनुसार कला आन्तरिक होने के साथ-साथ अखण्ड है, क्योंकि अन्तःप्रज्ञा या सहजानुभूति अखण्ड होती है। जब सहजानुभूति अखण्ड होगी तो उसकी अभिव्यंजना भी अखण्ड होगी, तब स्वभावतः कला भी अखण्ड होगी। वस्तुतः क्रोचे का अभिप्राय यह है कि कोई भी काव्य, चित्र या मूर्ति अपने पूर्ण, अखण्ड, अविभक्त रूप में ही कवि के मन में स्फुरित होती है और उस स्फुरण में ही वह अभिव्यंजना या कलात्मक रूप ग्रहण कर लेती है। बाद में कवि उस अन्तःस्थित रूप को कागज पर केवल लेखनीबद्ध करता है। इसलिए जिस कलाकार का प्रत्यक्षण एवं संवेदन जितना व्यापक, सूक्ष्म और समृद्ध होता है उसकी कला उतनी ही उत्कृष्ट, मनोरम तथा प्रभावशाली होती है। अतः क्रोचे के अनुसार-
प्रश्न उठता है कि अभिव्यंजनावाद में कलागत बाह्य प्रकाशन और सम्प्रेषण का क्या स्थान है? क्रोचे बाह्य-प्रकाशन चित्र, काव्य, मूर्ति आदि को ‘स्मरण दिलाने में सहायक’ अथवा ‘उत्तेजना प्रदान करने वाला’ मानता है। इसके द्वारा कलाकार फिर से उस सहज-ज्ञान को या उस क्षण की अनुभूति को लौटा लाता है जब उसके मन में उस सौन्दर्य का प्रादुर्भाव हुआ था। अतः बाह्य अभिव्यक्ति केवल व्यावहारिक उपयोग के लिए है। यही कारण है कि कला के सामाजिक उपयोग एवं सहृदय सम्वेध होने के लिए बाह्य प्रकाशन का आश्रय लेना पड़ता है। किन्तु बाह्य प्रकाशन की समस्त प्रक्रिया ज्ञान की अपेक्षा इच्छा-शक्ति से निकटतर सम्बन्ध रखती है। दूसरों के आनन्द के लिए, नैतिक परिवार के लिए, आलोचक के मन में पुनरावृत्ति के लिए अभिव्यंजना का बाह्य निरूपण के रूप में होना उसे गौण बना देता है।
अभिव्यंजनावाद में बाह्य प्रकाशन की व्यावहारिक उपयोगिता को तो माना गया है, किन्तु कला के मौलिक स्वरूप में उसका कोई उसका स्थान नहीं है। अभिव्यंजना ज्ञान-रूप है और बाह्य प्रकाशक कर्म-रूप। बिना ज्ञान के कर्म असम्भव है, किन्तु ज्ञान का अस्तित्व कर्म पर आश्रित नहीं रहता। वह अपने में ही परिपूर्ण है। निष्कर्षतः-
अभिव्यंजना और सौन्दर्य
क्रोचे ने सौन्दर्य जैसे विवादास्पद विषय को भी सरल ढंग से समझाते हुए कहा है- ‘‘सफल अभिव्यक्ति का ही दूसरा नाम सौन्दर्य है अथवा ‘‘सफल’’ विशेषण भी अनावश्यक है, केवल अभिव्यंजना को ही सौन्दर्य के नाम से जानना चाहिए, क्योंकि जो अभिव्यंजना सफल नहीं होती उसे अभिव्यंजना की संज्ञा नहीं दी जा सकती।‘‘
क्रोचे की मान्यता है कि कला अन्तर की भावना या सहज-ज्ञान है और कलात्मक वस्तु का अस्तित्व उसके अभिव्यंजित होने में है। किसी कविता या सुन्दर प्राकृतिक दृश्य को हम उस समय सुन्दर मानते हैं जब हमारी भावनाएँ उसमें अभिव्यंजित होती हैं तथा हम उन वस्तुओं में अपनी भावनाओं की अभिव्यंजना करते हैं। कलाकार अपनी कलाकृति द्वारा अपनी भावनाओं को अभिव्यंजित करता है। उसका आनन्द लेने वाला वही हो सकता है जिसमें वह भावना विद्यमान है।
क्रोचे के अनुसार किसी कलाकार के काव्य अथवा शिल्प में ही सौन्दर्य की यथार्थ अभिव्यक्ति होती है। प्रकृति में कोई सौन्दर्य नहीं है और न सौन्दर्य की बाह्य सत्ता है। वस्तुतः सौन्दर्य-बोध ही सुन्दर होता है। अतः बाह्य वस्तु को सुन्दर कहना ‘सुन्दर’ शब्द का लाक्षणिक प्रयोग मानना चाहिए। क्रोचे के मतानुसार सौन्दर्य सहज-ज्ञान की अभिव्यक्ति है। चूँकि सहज-ज्ञान और अभिव्यंजना अभेदात्मक हैं इसलिए यह भी कहा जा सकता है कि सौन्दर्य सहज-ज्ञान है अथवा सौन्दर्य ही अभिव्यंजना है। इस प्रकार क्रोचे सौन्दर्य को सहज ज्ञान या अन्तर का धर्म मानता है। इसलिए उसकी बाह्य अभिव्यक्ति मानने में उसे संकोच है।
क्रोचे का मत है कि प्रत्येक व्यक्ति में कलाकार का अंश अवश्य रहता है। इसका अभिप्राय है कि प्रत्येक व्यक्ति में संवेदन-शक्ति है, उसमें सहजानुभूति और अभिव्यंजना की क्षमता है। साधारण व्यक्ति की अपेक्षा कलाकार में यह सहजानुभूति प्रखर होती है।
इस मत के अनुसार साहित्यालोचक कलाकृति का अध्ययन और मूल्यांकन तर्क से नहीं करता, अपितु उसके अध्ययन में अपनी भावना या अनुभूति का आश्रय होता है। वह कलाकृति में निहित अन्तर्दृष्टि या सहजानुभूति को हृदयंगम करता है। इस प्रकार आलोचक भी कलाकार-सिद्ध होता है। कलाकृति पर निर्णय देने के क्षण में आलोचक अपनी अनुभूति द्वारा कवि की आत्मा से एकीकरण स्थापित कर लेता है। इस प्रसंग में डॉ॰ सावित्री सिन्हा का मत उल्लेखनीय और विचारणीय है। उनकी धारणा है कि ‘‘सहजानुभूति पण्डित रामचन्द्र शुक्ल की मुक्तावस्था के निकट है। शुक्लजी ने माना है कि कविता की रचना करते समय कवि और कविता का रसास्वादन करते समय पाठक हृदय की मुक्तावस्था को प्राप्त करते हैं। शुक्लजी के विचार में काव्य-रचना अथवा काव्यास्वादन के समय व्यक्ति इतना भाव-विभोर हो उठता है कि वह अपने शरीर तथा शरीर-सापेक्ष सम्बन्धों की चिन्ता को कुछ समय के लिए स्वतः बिसार देता है। उसका शरीर-बुद्धि दोनों क्षीण हो जाते हैं, उसका अन्तःकरण आत्मा के सहज गुणों को ग्रहण करने लगता है। आत्मा के व्यापक और आनन्दमय होने के कारण उस क्षण व्यक्ति का हृदय व्यक्तिगत सीमाओं को पार करके व्यापक हो जाता है और अपूर्व आनन्द की अनुभूति प्राप्त करने लगता है। संक्षेप में मुक्तावस्था का अर्थ हुआ- हृदय की व्यापकता और आनन्दोपलब्धि।
डॉ॰ सिन्हा के मत को यदि स्वीकार किया जाए तो कलाकार या व्यक्ति सहजानुभूति की स्थिति में अपनी सीमाओं को भूल जाता है और उसकी अनुभूति इतनी प्रखर हो उठती है कि वह एकाग्र होने के कारण आनन्द की उपलब्धि करता है।
मूल्यांकन
क्रोचे के अभिव्यंजनावाद की साहित्यिक दृष्टि से उपयोगिता विचारणीय है। क्रोचे ने काव्य के मूल तत्त्वों और कवि के मानस में काव्य-सृजन की प्रक्रिया का दिग्दर्शन इस सिद्धान्त द्वारा किया है। इस सिद्धान्त के अनुसार काव्य के रसास्वादन और आलोचना में भी उस आत्म-तत्त्व के हृदयंगम करने पर बल दिया गया है। जहाँ तक काव्य की आत्मा और इसकी रचना-प्रक्रिया का सम्बन्ध है, यह सिद्धान्त बड़ा मूल्यवान है।
किसी भी अनुभूति या कला का प्रकाशन कलाकृति के रूप में हो रहा है और वह सामाजिक व आलोचक के लिए सम्वेध बनते हैं, ऐसी स्थिति में सामाजिक के मध्य प्रेषण का माध्यम कलाकृति ही है। कला के सम्बन्ध में विचार करते समय कलाकृति की नितान्त उपेक्षा नहीं की जा सकती, भले ही कलाकृति के बाह्य रूप का इस सम्पूर्ण स्थिति में गौण महत्त्व क्यों न हो। इस बात को स्पष्ट करने के लिए मनुष्य की उपमा दी जा सकती है। मनुष्य में आत्म-तत्त्व या प्राण-तत्त्व ही प्रमुख है, इसके बिना उसके अस्तित्व की कल्पना नहीं की जा सकती है। किन्तु फिर भी मनुष्य के शारीरिक-तत्त्व की कदापि उपेक्षा नहीं की जा सकती। मनुष्य का शरीर भले ही गौण महत्त्व का हो किन्तु उस शरीर के बिना उसमें निहित आत्म-तत्त्व का प्रकाशन असम्भव है। शरीर के बिना प्राण-तत्त्व अपने अस्तित्व को व्यक्त नहीं कर सकता।
अतः स्पष्ट है कि क्रोचे के सिद्धान्त में कलाकृति के शिल्प-विधान की चर्चा को अनावश्यक समझकर अस्वीकार किया गया है। शिल्प अभिव्यंजना का अनिवार्य पक्ष है। इस पर यदि विचार नहीं किया जाएगा तो आत्म-तत्त्व की अभिव्यक्ति और उसे हृदयंगम करने की विधि में असुविधा होगी। क्रोचे के अनुसार शैलीगत विशेषताओं के आधार पर कलाकार की आलोचना निरर्थक होगी। यह सही है कि उपयोग और औचित्य का सम्बन्ध मूलतः सौन्दर्य या अभिव्यंजना से नहीं है। फिर भी जब काव्य-कला बाह्य प्रकाशन प्राप्त करके कलाकृति का रूप धारण करती है, उस समय जीवन के सहज नियम उपयोगिता और औचित्य उसके स्वाभाविक अंग बन जाते हैं। इस तथ्य की क्रोचे ने अवहेलना की है। जैसा कि कहा गया है, क्रोचे का यह सिद्धान्त बड़े महत्त्व का है, किन्तु यह नितान्त आत्मगत हो जाने के कारण एकांगी हो गया है।
अभिव्यंजनावाद और वक्रोक्तिवाद
हिन्दी में क्रोचे के सिद्धान्त को लेकर काफी भ्रम फैला है। आचार्य रामचन्द्र शुक्ल ने अभिव्यंजना को ‘भारतीय वक्रोक्तिवाद का विलायती उत्थान’ कहकर उसे ‘वाग्वैचित्रयवाद’ की संज्ञा दी। शुक्ल जी के इस कथन के बाद से आचार्य कुन्तक के वक्रोक्तिवाद के साथ क्रोचे के अभिव्यंजनावाद की तुलना करने की परम्परा चल पड़ी है। किन्तु यह उचित प्रतीत नहीं होता। वस्तुतः क्रोचे के अभिव्यंजनावाद में उक्ति वैचित्रय नहीं है, इसे वक्रोक्तिवाद कहना भी गलत है।
संस्कृत के प्रसिद्ध आचार्य कुन्तक ने वक्रोक्ति को काव्य की आत्मा माना है। वक्रोक्ति से उनका अभिप्राय कथन की वक्रता से है। कुन्तक और क्रोचे के सिद्धान्तों में कुछ साम्य अवश्य है, परंतु वैषम्य कहीं अधिक है, जो संक्षेप में इस प्रकार है-
गॊडुगुनूरु (कडप)
गॊडुगुनूरु (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है।
लीना चन्दावरकर
लीना चन्दावरकर हिन्दी फ़िल्मों की एक अभिनेत्री हैं। लीना किशोर कुमार की चौथी पत्नी हैं,एक्ट्रेस लीना चंदावरकर महज 25 साल की उम्र में विधवा हो गई थीं. इसके बाद उन्होंने अपने से 20 साल बड़े किशोर कुमार से शादी कर ली. 29 अगस्त को लीना का जन्मदिन है. आइए लीना के निजी जिंदगी के बारे में जानें... बीते जमाने की एक्ट्रेस लीना चंदावरकर का जन्म मुंबई में एक आर्मी परिवार में हुआ. उन्होंने अपनी अदाकारी से दर्शकों के दिल में दशकों तक राज किया. लीना ने अपना करियर मन का मीत फिल्म से शुरू किया था. इस फिल्म को सुनील दत्त ने प्रोड्यूस किया था. बताया जाता है इस फिल्म के लिए सुनील दत्त की पत्नी नरगिस ने उन्हें एक एक्ट्रेस के रुप में तैयार किया था. इसके अलावा उन्होंने मेहबूब की मेहंदी, हमजोली, प्रीतम, रखवाला जैसी बेहतरीन फिल्मों में काम किया. लीना महज 25 साल की उम्र में विधवा हो गई थीं. इसके बाद उन्होंने अपने से 20 साल बड़े किशोर कुमार से शादी कर ली. 29 अगस्त को लीना का जन्मदिन है. आइए लीना की निजी जिंदगी के बारे में जानें।
1975 में लीना की शादी राजनैतिक फैमिली से ताल्लुक रखने वाले सिद्धार्थ बंडोडकर से हुई थी. लेकिन किसे पता था कि एक घटना की वजह से उनकी बसी बसाई जिंदगी बंजर हो जाएगी. उनके पति को गलती से गोली लग गई थी. इसका कुछ समय तक इलाज चला लेकिन वह मौत से जीत नहीं पाए और उनका निधन हो गया. पति के इस तरह से चले जाने के बाद लीना डिप्रेशन में चली गई थीं. उन्होंने अपने करीबियों से मिलना जुलना बंद कर दिया था. लीना की ऐसी हालत देख उनके पिता उन्हें घर ले गए. कुछ समय बाद उन्होंने फैसला लिया कि वह फिर से इंडस्ट्री में वापसी करेंगी. उन्होंने दोबारा फिल्मों में काम करना शुरू किया. इसी बीच उनकी मुलाकात किशोर कुमार से हुई. दोनों ने मिलना जुलना शुरू किया. दोनों की प्रेम कहानी दोस्ती से शुरू होकर शादी पर खत्म हुई. इस बीच लीना को परिवार की आपत्ति का भी सामना करना पड़ा. जब लीना ने अपने पिता को किशोर के बारे में बताया तो वह नाराज हो गए. उन्होंने दोनों के रिश्ते का विरोध किया. लीना के पिता नहीं चाहते थे कि वह एक ऐसे इंसान से शादी करें जो तीन बार शादी कर चुका हो. लेकिन लीना ने परिवारवालों के खिलाफ जाकर किशोर कुमार से शादी. इन दिनों वह सौतेले बेटे सिंगर अमित कुमार, बेटे सुमित कुमार के साथ मुंबई में रहती हैं.
देउसा
देउसा नेपाल के पूर्वांचल विकास क्षेत्र के सगरमाथा अंचल, सोलुखुम्बु जिला में स्थित गाँव विकास समिति है।
नरसिंहगढ़ विधानसभा निर्वाचन क्षेत्र
नरसिंहगढ़ विधानसभा क्षेत्र मध्य भारत में मध्य प्रदेश राज्य के 230 विधानसभा निर्वाचन क्षेत्रों में से एक है। यह राजगढ़ (लोकसभा निर्वाचन क्षेत्र) का एक खंड है।
यह राजगढ़ जिले के अन्तर्गत आता है।
मंदार गाँव, हंडिया (इलाहाबाद)
मंदार हंडिया, इलाहाबाद, उत्तर प्रदेश स्थित एक गाँव है।
पेन्ड्रानी
पेन्ड्रानी (Pendrani) हिन्दू धर्म की एक देवी हैं। यह भारत के ओड़िशा राज्य के नबरंगपुर ज़िले में उमरकोट की अधिदेवी हैं। यहाँ माँ पेन्ड्रानी का एक मंदिर स्थित है जहाँ बड़ी संख्या में श्रद्धालु आते हैं। इन्हें धन व सम्पन्नता की देवी माना जाता है।
वितत भिन्न
गणित में निम्नलिखित प्रकार के व्यंजक (expression) को वितत भिन्न (continued fraction) कहते हैं।
यहाँ, a0 एक पूर्णांक है तथान्य सभी संख्याएँ ai (i ≠ 0) धनात्मक पूर्णांक हैं। यदि उपरोक्त वितत भिन्न में अंश एवं हर का मान कुछ भी होने की स्वतंत्रता दे दी जाय (जैसे फलन होने की छूट) तो इसे 'सामान्यीकृत वितत भिन्न' कह सकते हैं।
उपयोग
== कुछ उपयोगी प्रमेय = रामानुज नंबर 1729
इतिहास
प्राचीन काल से ही वितत भिन्नों का उपयोग किया जा रहा है।
आर्यभट ने प्रथम डिग्री तथा द्वितीय डिग्री वाले कुछ अनिर्धार्य समीकरणों के हल वितत भिन्न के रूप में ही दिये हैं। उसके बाद नारायण पण्डित (१३५० ई) ने अपने गणित ग्रन्थ गणितकौमुदी में N x2 + K2 = y2 प्रकार के अनिर्धार्य समीकरणों का हल आवर्ती वितत भिन्न की सहायता से निकाला है। उनकी कलनविधि (अल्गोरिद्म) नीचे के श्लोक में दिया गया है-
सोलहवीं शताब्दी में राफेल बम्बेली ने वितत भिन्न के रूप में वर्गमूल निकाला। किन्तु १७वीं शताब्दी के अन्तिम तथा १८वीं शताब्दी के आरम्भिक काल में जाकर ही सतत भिन्न का आधार तैयार हुआ। १८वीं शताब्दी के आरम्भ में सतत भिन्न अपने आप में अध्यय्न का एक क्षेत्र बन गया था।
अनितो
अनितो, जिसे अनिटु भी कहा जाता है, पूर्व-औपनिवेशिक युग से लेकर वर्तमान तक स्वदेशी फिलीपीन लोक धर्मों में पूर्वजों की आत्माओं, प्रकृति की आत्माओं और देवताओं को संदर्भित करता है, हालांकि फिलिपिनो जातीय समूह के आधार पर इस शब्द के अन्य अर्थ और संघ हो सकते हैं। यह नक्काशीदार ह्यूमनॉइड आकृतियों, लकड़ी, पत्थर या हाथीदांत से बने ताओताओ का भी उल्लेख कर सकता है, जो इन आत्माओं का प्रतिनिधित्व करते हैं। अनितो (लुज़ोन में मुख्य रूप से इस्तेमाल किया जाने वाला शब्द) को कभी-कभी कुछ जातीय समूहों (विशेषकर विसायनों के बीच) में दिवाता के रूप में भी जाना जाता है।
पग-एनिटो एक सत्र को संदर्भित करता है, अक्सर अन्य अनुष्ठानों या समारोहों के साथ, जिसमें एक जादूगर ( विसायन : बाबायलन, तागालोग : कटालोनन ) आत्माओं के साथ सीधे संवाद करने के लिए एक माध्यम के रूप में कार्य करता है। जब कोई प्रकृति आत्मा या देवता विशेष रूप से शामिल होता है, तो अनुष्ठान को पगदिवाता कहा जाता है। किसी आत्मा के लिए पूजा या धार्मिक बलिदान का कार्य भी कभी-कभी केवल अनितो के रूप में जाना जाता है।
एनिटो में विश्वास को कभी-कभी विद्वानों के साहित्य (स्पैनिश: एनिटिमो या एनीटेरिया ) में एनिटिज़्म के रूप में जाना जाता है।
संदर्भ
संदर्भ
प्रणाली राठौड़
प्रणाली राठौड़ (जन्म: 15 अक्टूबर 1996) भारतीय अभिनेत्री हैं जो मुख्य रूप से हिन्दी टेलीविजन में काम करती हैं। इनको बैरिस्टर बाबू में सौदामिनी भौमिक, क्यूं उत्थे दिल छोड़ आए में राधा साहनी और ये रिश्ता क्या कहलाता है में अक्षरा गोयनका बिड़ला के किरदार के लिए जाना जाता है।
प्रारंभिक जीवन
प्रणाली का जन्म 15 अक्टूबर 1996 को हुआ था और उनका पालन-पोषण मुंबई में हुआ।